EkBass/fiwiki-20250220-pages-articles huggingface dataset:
Jean-Louis Fournier

Jean-Louis Fournier (19. joulukuuta 1938 Calais, Ranska) on ranskalainen kirjailija ja televisio-ohjaaja. Calais'ssa syntynyt Fournier on asunut pitkään Arrasissa. Hänen vanhempansa olivat lääkäri Paul Léandre Emile Fournier (k. 1954) ja toimittaja Marie-Thérèse Françoise Camille Delcourt (k. 1998). Fournier on kirjoittanut parikymmentä teosta, mutta kansainvälistä julkisuutta hän on saanut teoksellaan Où on va, papa? (Isi, mihin mennään), joka oli Ranskassa vuoden kirjatapaus ja myyntimenestys. Sille myönnettiin yksi Ranskan merkittävimmistä palkinnoista, Prix Femina. Teos käsittelee kirjemuodossa hänen kahta kehitysvammaista poikaansa. Ohjaajana Fournier on tehnyt animaatioita ja dokumentteja. == Suomennetut teokset == * Isi, mihin mennään? (Où on va, papa?), suom. Ville Keynäs ja Anu Partanen. Siltala, 2009. ISBN 978-952-234-017-7 ==Lähteet== Luokka:Ranskalaiset kirjailijat Luokka:Vuonna 1938 syntyneet Luokka:Elävät henkilöt
Tulisukarapu

Tulisukarapu (Caridina cf. cantonensis ”Crystal Red” tai Caridina serrata var. ”Crystal Red”) on oranssinsävyinen harjarapujen heimoon (Atyidae) kuuluva makean veden katkarapulaji. Harjarapujen eturaajoissa ei ole saksia kuten varsinaisilla katkaravuilla, vaan pienehköt sukaskimput. == Ulkonäkö ja koko == Tulisukarapu kasvaa noin 2–3 cm pitkäksi. Se on oranssinsävyinen, ja siinä on valkoisia poikkiraitoja. Japanissa lajista on erilaisia värimuotoja, joilla on eri levyiset raidat. petshrimp.com Saksassa on onnistuttu jalostamaan myös täyspunaisia sukarapuja. == Alkuperä == Tulisukarapu on Caridina serrata -lajiryhmään kuuluvasta tummasta sukarapulajista Japanissa jalostettu muoto, jota on levitetty akvaariokaupassa vuodesta 1996.Crystal Red. Red bee shrimp in the fresh water tank japan.net (harrastelijan sivu) == Ravinto == Tulisukarapu syö leväpitoista sekaruokaa. Nille kelpaa myös pohjassa syöville akvaariokaloille tarkoitettu kuivaruoka.Crystal Red Shrimp TheShrimpFarm.com Tulisukaravut syövät myös täysleviä(mm. viherlevä). Syödessään ne sukivat pienillä eturaajoillaan, jolloin ravinto päätyy suuhun. Luonnossa laji syö kalanraatoja ja levää. ==Lisääntyminen== Tulisukaravut lisääntyvät akvaariossa helposti. Naaras kantaa munia 3–4 viikkoa pyrstönsä alla, riippuen siitä kuinka paljon munia on. Jos kantoaika jää liian lyhyeksi, poikaset kuolevat pian synnyttyään. Jos rapunaaras stressaantuu, se voi pudottaa munansa jolloin ne eivät kuoriudu vaan alkavat homehtua. Sukaravut voivat lisääntyä 1–2 päivän säteellä edellisistä poikasista, yleensä suurin ja värikkäin naaras on koiraitten suosiossa. == Lähteet == == Aiheesta muualla == *Kuivalainen S: Akvaario katkaravuille ? Verkkolehti Aponogeton 3/2005 (s. 21) *The Aquarium Wiki Luokka:Kymmenjalkaiset Luokka:Lemmikkieläimet
Japanese Story

Japanese Story (esitetty televisiossa nimellä Japanilainen tarina) on 2003 valmistunut australialainen elokuva, jonka on ohjannut Sue Brooks. == Juoni == Geologi Sandy Edwards (Toni Collette) päätyy autokuskiksi japanilaiselle Tachibana Hiromitsulle (Gotaro Tsunashima). Kulttuurien törmäys tuottaa koomisiakin tilanteita, mutta ennen pitkää punaisena hehkuva erämaa tuo Sandyssa ja Hiromitsussa esiin voimakkaampia tunteita. == Lähteet == == Aiheesta muualla == * * Luokka:Australialaiset draamaelokuvat Luokka:Vuoden 2003 australialaiset elokuvat
Prix Fémina

Prix Fémina on ranskalainen kirjallisuuspalkinto. Palkinnon perustivat vuonna 1904 lehden La Vie heureuse (nyk. Femina) 22 toimittajaa.Une Académie de femmes? Palkinnon jakotilaisuus järjestetään vuosittain marraskuun ensimmäisenä keskiviikkona, ja tuomaristo koostuu yksinomaan naisista. Palkintoon kuuluu myös kukka-asetelma. Prix Feminan ohella on myös olemassa Prix Femina Essai joka myönnetään esseistiikassa ansioituneelle, ja Prix Femina Étranger parhaalle ulkomaiselle romaanille. Sofi Oksanen sai vuoden 2010 Prix Femina étrangerin. == Lähteet == Luokka:Ranskalaiset kirjallisuuspalkinnot
Delirium Tremens (olut)

Delirium Tremens on belgialaisen Huyghen panimon vaalea vahva ale (8,5 t-%). Sitä on myyty vuodesta 1989. Se valittiin maailman parhaaksi olueksi oluen maailmanmestaruuskilpailussa 1998Diamond Beer Brewing Company . ==Etymologia== Oluen nimi merkitsee juoppohulluutta. Vaikka yleisesti uskotaan siitä kärsivien näkevän pikku-ukkoja tai vaaleanpunaisia elefantteja, kissat, koirat ja käärmeet ovat yleisimmät näköharhat, joita myös olutpullon etiketissä kuvataan.The phenomenology of perceptual hallucinations in alcohol-induced delirium tremens. Platz WE, Oberlaender FA, Seidel ML. Karl Bonhoeffer Hospital for Nervous Diseases, Free University Hospital of Berlin, Germany. Psychopathology. 1995;28(5):247-55. Kuva:Delirium Tremens (bière).JPG|Delirium Tremens -olutta == Lähteet == Luokka:Belgialaiset panimot ja olutmerkit
EFit ja EFiti

EFit ja EFiti ovat VR:n antamat kalustosarjatunnukset matkatavaraosastolla varustetuille 2. luokan pikajunavaunuille. VR Pasilan konepaja valmisti vaunuja 66 kappaletta vuosina 1966–1986. Puolet vaunusta muodostaa 2. luokan matkustajaosasto, jossa istumapaikkojen määrä vaihtelee välillä 31–46. Toinen puoli on varattu matkatavaraosastolle, jonka yhteydessä on myös konduktöörihytti. Molemmin puolin matkatavaraosastoa on leveät ovet. Joissain vaunuissa on myös ollut videomonitorit; nämä vaunut kulkivat Videovaunu- nimellä. EFit- ja EFiti-vaunuja käytetään nykyään pikajunissa. Alun perin kaikki vaunut saivat sarjatunnuksen EFit. Vaunuja rakennettiin kahdessa erässä: vanha sarja (vaunut 23501–23514) rakennettiin vuosina 1966–1969, ja uusi sarja (vaunut 23515–23566) vuosina 1980–1986. Helpoin tapa erottaa uusi ja vanha sarja on katto: uudessa sarjassa on katolla kattojäykisteet, mutta vanhan sarjan katot ovat sileitä. Vuosina 1991–1995 14 uuden sarjan EFit- vaunua muutettiin sarjaan EFiti. Ne saivat uudet numerot 23651–23664. EFiti- vaunuihin lisättiin esteetön WC, matkatavaraosastoon invanostin sekä matkustamon puolelle erityisesti pyörätuolimatkustajalle suunniteltu paikka. Lisäksi vaunuun 23664 asennettiin kokeiluna paineilmaovet. Vuosina 1988–1992 muutettiin neljä EFit-vaunua Eifet-sarjan aggregaattivaunuiksi. Kaikki vanhan sarjan EFit-vaunut on hylätty 2000-luvun alkuun mennessä, ja uuden sarjan hylkäys etenee verkkaiseen tahtiin. Yksi vanhan sarjan vaunu, numero 23513, on museoituna ja ajokunnossa Haapamäellä. EFiti-sarjan ensimmäinen museoitu vaunu numero 23658 on museoituna Suolahdessa sijaitsevalla Keitele-museolla. ==Teknisiä tietoja== *Pituus: 26,4 metriä *Leveys: 3,066 metriä *Korkeus 4,13 metriä *Paino: tyhjänä 42–45 t *Telit: Minden-Deutz *Suurin rakenteellinen nopeus: 140 km/h (muutostöiden jälkeen 160 km/h) *Istumapaikkoja: 43–46 (EFit), 31–39 (EFiti) *Käyttöalue: pikajunat *Invapalvelut: EFiti-vaunussa *Hylätty: Kaikki *Museoitu: **Fey 29951 ja Eifet 25303 (Junakulttuuriyhdistys) **EFit 23513 (Haapamäen museoveturiyhdistys) **EFit 23546 **EFit 23547 (Höyryveturimatkat1009) **EFit 23552 (Haapamäen höyryveturipuisto) **EFit 23564 **EFiti 23652 ja 23658 (Keitele-museo) **EFiti 23660 (Junakulttuuriyhdistys) ===Valmistusvuodet (numerot)=== ====Vanha sarja==== * 1966 (23501–23503) * 1967 (23504–23507) * 1968 (23508–23511) * 1969 (23512–23514) ====Uusi sarja==== * 1980 (23515–23529) * 1981 (23530–23544) * 1985 (23545–23559, 23561–23562) * 1986 (23560, 23563–23566) ===Muutostyöt=== ====Muutosvuodet EFit → EFiti==== *1991 (EFiti 23651) *1992 (EFiti 23652–23653) *1993 (EFiti 23654–23660) *1994 (EFiti 23661–23663) *1995 (EFiti 23664) ====Muutosvuodet EFit → Eifet==== *1988 (Eifet 25301) *1989 (Eifet 25302) *1990 (Eifet 25303) *1992 (Eifet 25304) ====Muutosvuodet EFit → EFits/EFs==== *2010 (EFits 24201–24202, 24301) *2012 (EFs 24203–24205, 24302) ==Lähteet== * === Viitteet === ==Aiheesta muualla== *Kuvia vaunuista vaunut.orgissa *Sinisten vaunujen esittelyä Sivuraide.net-sivustolla Luokka:Suomalainen rautatiekalusto Luokka:Museorautatiekalusto
Rakkauden sirpaleet

Rakkauden sirpaleet (Te doy mis ojos) on Icíar Bollaínin espanjalainen draamaelokuva vuodelta 2003. Elokuva kertoo perheväkivallasta. == Rooleissa == == Aiheesta muualla == * * Luokka:Espanjalaiset draamaelokuvat Luokka:Vuoden 2003 espanjalaiset elokuvat
Julius Caesar (vuoden 1953 elokuva)

Julius Caesar on William Shakespearen samannimiseen näytelmään pohjautuva yhdysvaltalainen elokuva, jonka ohjasi Joseph L. Mankiewicz vuonna 1953. Julius Caesar sai Oscar-palkinnon parhaasta lavastuksesta. Elokuva oli ehdolla kaikkiaan viidessä kategoriassa, mukaan lukien paras miespääosa (Marlon Brando) ja paras elokuva. == Roolit == == Lähteet == == Aiheesta muualla == Luokka:Vuoden 1953 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset draamaelokuvat Luokka:Yhdysvaltalaiset näytelmiin perustuvat elokuvat Luokka:Joseph L. Mankiewiczin ohjaamat elokuvat Luokka:Metro-Goldwyn-Mayerin elokuvat
Klorambusiili

Klorambusiili on syöpälääke, typpisinappikaasun johdos, jota käytetään useiden syöpälaatujen, etenkin kroonisen lymfaattisen leukemian (KLL), polysytemia veran sekä autoimmuunisairauksien hoidossa. Klorambusiili on kuitenkin myös mutageeninen, teratogeeninen ja karsinogeeninen.Tutkimus syöpälääke klorambusiilin ominaisuuksista Väitösuutisia, Turun yliopisto 23.10.2009 (Arkistoitu artikkeli) Leukeran nimisen lääkkeen tehoaineena käytetään klorambusiilia. Lääke annetaan suun kautta eli peroraalisesti (po.).Lääkeaineoppi, s. 180 == Lähteet == * Vartiainen, Ilmari: Lääkeaineoppi – Farmakologia. s. 180–181. 7. uusittu p., Helsinki SHKS, WSOY, 1960 ===Viitteet=== == Aiheesta muualla == *Terveysportti, metatesaurus: Klorambusiili *Lääkelaitos: Leukeran, klorambusiili *KEGG: Chlorambucil *ChemBlink: Chlorambucil Luokka:Solunsalpaajat Luokka:WHO:n tärkeimmät lääkkeet
Old-time Radio

Old-time Radio on yhdysvaltalainen käsite, joka viittaa radiotoimintaan yleisradiotoiminnan synnystä 1950-luvun lopulle saakka, jolloin televisio korvasi radion ensisijaisena sähköisen viestinnän välineenä. Radion kuulijakunta oli suuri ja C. E. Hooperin tilastojen mukaan esimerkiksi vuonna 1947 radiota kuunteli 82 % Yhdysvaltojen kansalaisista. Radiolähetykset sisälsivät muun muassa musiikkia, kuunnelmia ja uutislähetyksiä. Samaan aikakauteen viittaa myös käsite Golden Age of Radio. Ensimmäinen radiolähetys julkiseen verkkoon tapahtui jouluaattona 1906, jolloin kanadalainen keksijä Reginald Fessenden lähetti "eetteriin" viulumusiikkia sekä raamatunsäkeitä. Titanicin haaksirikko lisäsi radion käyttöä viestintävälineenä. Aikakauden voi katsoa päättyneen syyskuun lopussa 1962, jolloin music radio korvasi radiovastaanotossa OTR-fanit Yhdysvalloissa. Silloin päättyi kuuluisa kuunnelmasarja Yours Truly, Johnny Dollar. == Lähteet == Luokka:Yhdysvaltain radio
Hän rakasti elämää

Hän rakasti elämää (Lust for Life) on yhdysvaltalainen Vincente Minnellin ohjaama elokuva vuodelta 1956. Se perustuu Irving Stonen samannimiseen Vincent van Goghin elämäkertaromaaniin. Vincent van Goghia näytteli Kirk Douglas ja hänen veljeään Theoa esitti James Donald. Anthony Quinn sai parhaan miessivuosan Oscar-palkinnon roolistaan Paul Gauguinina, ja Douglas oli ehdolla parhaan miespääosan palkinnon saajaksi. Elokuvassa nähtiin aitoja van Goghin maalauksia, joita oli lainattu kuvauksia varten yksityisistä kokoelmista liki 200 kappaletta. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Lähteet == == Aiheesta muualla == * Luokka:Vuoden 1956 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset elämäkertaelokuvat Luokka:Vincente Minnellin ohjaamat elokuvat Luokka:Parhaan miessivuosan Oscar-palkinnon saaneet elokuvat Luokka:Vincent van Gogh Luokka:Yhdysvaltalaiset romaaneihin perustuvat elokuvat Luokka:Metro-Goldwyn-Mayerin elokuvat
Lust for Life

Lust for Life voi tarkoittaa seuraavia: * Vincent van Gogh: hän rakasti elämää (Lust for Life), Irving Stonen elämäkertaromaani taiteilija Vincent van Goghista vuodelta 1934 * Hän rakasti elämää (Lust for Life), romaaniin perustuva elokuva vuodelta 1956 * Lust for Life, Iggy Popin albumi vuodelta 1977 * Lust for Life, Lana Del Reyn albumi vuodelta 2017.
Gösta Tuuba Möller

Gösta Tuuba Möller on suomalaisen tuubansoittajan Gösta Möllerin studioalbumi vuodelta 1986. == Kappaleet == ;A-puoli # # # # # # ;B-puoli # # # # # # == Kokoonpano == * Tapio Salo – basso * Tapani Ikonen – rummut ja lyömäsoittimet * Jack Mattson – huilu * Pentti Lasanen – huilu, klarinetti, saksofoni * Taisto Wesslin – kitara * Esa Katajavuori – piano * Jorma Ylönen, Juhani Tiainen, Ulla-Maija Hallantie, Yrjö Lasonpalo – viulu Luokka:Vuoden 1986 albumit Luokka:Suomalaiset iskelmäalbumit
Gösta Möller

Gösta Möller (3. tammikuuta 1920 Pohja – 4. syyskuuta 2009)http://meteli.net/gostamoller oli suomalainen tuubansoittaja, joka vaikutti Radion sinfoniaorkesterissa vuodesta 1956 alkaen eläkkeelle siirtymiseensä asti. Möller soitti myös Yleisradion Kankkulan kaivolla -ohjelmassa ja Humppa-Veikot -kokoonpanossa ==Soittanut== * Puolustusvoimien sotilassoittokunta * Radion Sinfoniaorkesteri * Karelia-puhallinorkesteri * Töölö Brass * Humppa-Veikot ==Diskografia== * Gösta Tuuba Möller (1986) ==Lähteet== == Aiheesta muualla == * Gösta Möllerin muistokirjoitus Helsingin Sanomissa * Luokka:Suomalaiset tuubistit Luokka:Vuonna 1920 syntyneet Luokka:Vuonna 2009 kuolleet
Billie Jean

Billie Jean on yhdysvaltalaisen laulajan Michael Jacksonin kappale sekä single vuoden 1982 albumilta Thriller. Kappale julkaistiin 2. tammikuuta 1983. ”Billie Jean” oli yksi vuoden 1983 parhaiten myyneistä singleistä sekä on yksi kaikkien aikojen myydyimmistä singleistä. Kappale on musiikkilehti Rolling Stonen 500 mahtavimman laulun listalla sijalla 58. Kappaleen sanat kertovat naisesta, joka väittää saaneensa lapsen laulajan kanssa. Jackson on kertonut Thaimaassa antamassaan haastattelussa, ettei kappale kerro yksittäisestä todellisesta henkilöstä, vaan se on yhdistelmä hänen ja hänen veljiensä kokemuksista.Songfacts Kappale on yhdistetty kuitenkin myöhemmin tapaukseen, jossa Jacksonin kannattaja väitti tämän olevan hänen kaksostensa isä.BBC Entertainment Jackson esitti kappaleen aikana televisiosarjassa Motown 25: Yesterday, Today, Forever ensimmäistä kertaa muun muassa kuuluisan tanssityylin moonwalkin. == Lähteet == == Aiheesta muualla == * Billie Jean: Sanat * Musiikkivideo Luokka:Vuoden 1983 kappaleet Luokka:Michael Jacksonin kappaleet Luokka:Billboard Hot 100 -listan ykköset
Wilfried Jacobs

Wilfried Jacobs on belgialainen balettitanssija. Hän toimi Suomen Kansallisbaletin ensitanssijana 2007–2020. Jacobs on opiskellut Chopiniana- balettikoulussa 1986–1987 ja Stedelijk Instituut voor Balletissa (nyk. Koninklijke Balletschool Antwerpen) Antwerpenissa 1987–1995. Ennen Kansallisbalettia hän oli kiinnitettynä Badisches Staatstheater Karlsruhessa 1995–1998.Baletin henkilökunta (Arkistoitu linkki) Jacobs on tanssinut Suomen Kansallisbaletissa vuodesta 2007. Vuonna 2009 hänet nimettiin ensitanssijaksi.Kansallisbaletin ensitanssijaksi Wilfried Jacobs Yle.fi, uutiset 23.10.2009 Jacobs aloitti elokuussa 2013 Suomen Kansallisoopperan balettioppilaitoksen koulutussuunnittelijana.Balettioppilaitos tuo joulun alla balettitunnin näyttämölle Vuonna 2020 hän jäi freelanceriksi ja palasi kotimaahansa Belgiaan, jossa hän toimii myös AP Hogeschool Antwerpenin vierailevana professorina. == Lähteet == Luokka:Balettitanssijat Luokka:Belgialaiset henkilöt Luokka:Syntymävuosi puuttuu Luokka:Elävät henkilöt
Kjell Enhager

Kjell Enhager (s. 3.1.1958) on ruotsalainen henkisen valmennuksen asiantuntija. Häntä pidetään alalla guruna.Mentaaliguru Enhager luennoi Suomessa Yle.fi, 23.10.2009 (päiv. 31.5.2012), viitattu 24.10.2009. Enhager on valmentanut urheilijoita ja urheiluvalmentajia, mutta lisäksi hän on valmentanut useiden vuosikymmenten ajan liike- ja kulttuurielämän väkeä sekä puolustusvoimien henkilöstöä.Golf-uutiset == Lähteet == == Aiheesta muualla == *Kjell Enhagerin verkkosivut Luokka:Ruotsalaiset urheiluvalmentajat Luokka:Motivaatiovalmentajat Luokka:Syntymävuosi puuttuu Luokka:Elävät henkilöt Luokka:Vuonna 1958 syntyneet
Femina

Femina tarkoittaa seuraavia: ;lehtiä: *Femina, ruotsalainen naistenlehti, perustettu 1944 *Femina, sveitsiläinen feministinen lehti *Femina, intialainen naistenlehti, perustettu 1959 *Femina, indonesialainen naistenlehti, perustettu 1972 *Femina, eteläafrikkalainen naistenlehti *Femina, esperantonkielinen feministinen lehti ;muita merkityksiä: *Prix Femina, ranskalainen kirjallisuuspalkinto *Femina, Muriel Boxin perustama brittiläinen kustannusyhtiö * Femina, suomalaisen kirjailija Ilta-Saima Syrjän (1924–2010) käyttämä nimimerkki
Junibacken

Junibacken on Tukholmassa Djurgårdenin saarella Ruotsissa sijaitseva Astrid Lindgrenin kirjoihin perustuva "elävä satutalo". Nimi "Junibacken" tulee Lindgrenin Marikin perheen samannimisestä talosta (). Talo on avattu vuonna 1996.Liina Putkonen: Tervetuloa Astrid Lindgren -maailmaan - Ihana Junibacken! Ilta-Sanomat 10.6.2009. Lindgren itse oli tarkka asiasta, että talo on kaiken lastenkirjallisuuden talo eikä vain hänen omiin kirjoihinsa perustuva. ==Lähteet== ==Aiheesta muualla== * Junibackenin kotisivu * Plaza: Junibacken houkuttelee leikkiin Luokka:Astrid Lindgren Luokka:Djurgården Luokka:Ruotsin huvipuistot Luokka:Tukholman rakennukset ja rakennelmat
Femina (Ruotsi)

Femina on ruotsalainen naistenlehti, jota julkaisee Aller. Lehti on perustettu 1944, ja vuoteen 1981 se ilmestyi viikoittain. Nykyisin se ilmestyy kerran kuukaudessa.Libris.se Feminan ensimmäinen päätoimittaja oli 23 vuotta Anna Bråve.Femina == Lähteet== Luokka:Ruotsalaiset aikakauslehdet
Chemmy Alcott

Chimene Mary ”Chemmy” Alcott (s. 10. heinäkuuta 1982 Brighton & Hove, Yhdistynyt kuningaskunta) on englantilainen alppihiihtäjä. Alcott sijoittui Salt Lake Cityn olympialaisissa 2002 alppiyhdistetyssä neljänneksitoista. Torinon olympialaisissa 2006 hän oli syöksylaskussa yhdestoista ja Val d'Isèren MM-kilpailuissa 2009 viidestoista. Vancouverin olympialaisissa 2010 hän sijoittui syöksylaskussa 13:nneksi ja alppiyhdistetyssä 11:nneksi. Schladmingin MM-kilpailuissa 2013 hän sijoittui supersuurpujottelussa 24:nneksi. Sotšin olympialaisissa 2014 hän sijoittui syöksylaskussa 19:nneksi ja supersuurpujottelussa 23:nneksi. Nuorten MM-kilpailuissa hän oli parhaimmillaan neljäs Sella Nevean yhdistetyn kilpailussa 2002. Alcott sijoittui maailmancupin osakilpailussa ensimmäisen kerran kymmenen parhaan joukkoon oltuaan yhdeksäs Cortina d'Ampezzon syöksykilpailussa tammikuussa 2004. Parhaimmillaan hän on ollut seitsemäs Reiteralmin superyhdistetyssä joulukuussa 2006. Hän on voittanut kymmeniä Britannian mestaruuksia. Alcott lopetti uransa kauden 2013–2014 jälkeen. == Lähteet == == Aiheesta muualla == *Virallinen sivusto Luokka:Brittiläiset alppihiihtäjät Luokka:Vuonna 1982 syntyneet Luokka:Elävät henkilöt
Tango Desktop Project

Tango Desktop Project pyrkii tarjoamaan yhdenmukaisen käyttäjäkokemuksen erilaisten avointen ja vapaiden työpöytäympäristöjen käyttäjille SVG- kuvakkeidensa kautta. Projektin tuloksena on syntynyt tyyliohje kuvakkeille. ==Aiheesta muualla== *Projektin kotisivut Luokka:Käyttöliittymät Luokka:Vapaat ohjelmistot
Klooriasetonitriili

Klooriasetonitriili (C2H2ClN) on asetonitriilin monokloorijohdannainen. Klooriasetonitriiliä käytetään muun muassa orgaanisessa synteesissä valmistettaessa muita yhdisteitä. == Ominaisuudet == Huoneenlämpötilassa klooriasetonitriili on väritöntä nestettä, jolla on pistävä haju. Aine reagoi happojen ja pelkistävien aineiden kanssa, jolloin reaktiotuotteena syntyy hyvin myrkyllistä vetysyanidia. == Valmistus == Klooriasetonitriilisynteesin lähtöaineena on kloorietikkahappo. Kloorietikkahappoa ja etanolia kuumennetaan rikkihapon läsnä ollessa, jolloin syntyy etyyliklooriasetaattiesteri. Etyyliklooriasetaattiin lisätään ammoniakkia ja seosta viilennetään. Reaktiossa muodostuu klooriasetamidia ja ammoniumkloridia. Klooriasetamidia kuumennetaan yhdessä fosforipentoksidin kanssa, jolloin reaktiotuotteena saadaan klooriasetonitriiliä. Syntynyt tuote puhdistetaan tislaamalla. Klooriasetonitriiliä voi muodostua myös jätevedenpuhdistuksen yhteydessä, jos puhdistukseen käytetään klooria. Kloori reagoi vedessä olevien humusaineiden kanssa, jolloin muodostuu klooriasetonitriiliä. == Käyttö == Klooriasetonitriiliä käytetään pääasiassa valmistettaessa muita orgaanisia yhdisteitä. Erityisesti sitä käytetään syntetisoitaessa hyönteismyrkkynä käytettävää fenoksikarbia ja verenpainelääkkeenä käytettävää guanetidiiniä. Klooriasetonitriiliä on käytetty myös fumiganttina. == Myrkyllisyys == Klooriasetonitriili voi aiheuttaa hengitettynä yskää, hengityksen vaikeutumista, päänsärkyä ja jopa tajuttomuuden. Aine ärsyttää myös ihoa ja aiheuttaa silmien kirvelyä. Hengitettynä klooriasetonitriili voi vaikeuttaa soluhengityksen toimintaa, mikä voi johtaa syanoositilaan. == Lähteet == Luokka:Nitriilit Luokka:Organohalidit
Reklamaatio

Reklamaatio tarkoittaa ilmoitusta myyjälle virheellisestä tuotteesta tai palvelusta taikka sopimuksen osapuolelle virheellisestä suorituksesta. Virheellisestä hyödykkeestä voidaan valittaa esim. ottamalla yhteyttä suoraan palvelun tuottajaan tai asiakaspalveluun. Reklamaation tekemistä sanotaan ”reklamoinniksi”. Usea asiakas voi reklamoida samasta ongelmasta myyjälle tai sopimusosapuolelle myös yhteisesti. Apuna joukkoreklamaation järjestämisessä voidaan käyttää esimerkiksi etujärjestöä tai sosiaalista mediaa. Suomessa ensimmäinen sosiaalisen median alustaa hyödyntävä joukkoreklamaatio tehtiin huhtikuussa 2017. Reklamaatio voi tarkoittaa myös asuntokaupan tai kiinteistökaupan virheestä ilmoittamista. Tällöin reklamaation teko vaatii tietyn oikeudellisen muodon ja oikea-aikaisuuden. == Lähteet == ==Aiheesta muualla== * * * Luokka:Velvoiteoikeus Luokka:Seulonnan keskeiset artikkelit
Gina Stechert

Gina Stechert (s. 20. marraskuuta 1987 Oberstdorf, Saksa) on saksalainen alppihiihtäjä. Stechert sijoittui Val d’Isèren MM-kilpailuissa 2009 superyhdistetyssä 12:nneksi. Vancouverin olympialaisissa 2010 hän oli syöksylaskussa kymmenes ja supersuurpujottelussa viidestoista. Junioreiden MM- kilpailuissa hän oli parhaimmillaan viides Altenmarktin syöksylaskussa 2007. Stechert sijoittui maailmancupin osakilpailussa kymmenen parhaan joukkoon ensimmäisen kerran oltuaan kymmenes San Sicarion supersuurpujottelussa tammikuussa 2007. Ensimmäisen voittonsa – ja toistaiseksi ainoan palkintokorokepaikkansa – hän sai Tarvision syöksylaskussa helmikuussa 2009. Euroopan cupissa hän on voittanut kaksi syöksykilpailua. == Lähteet == Luokka:Saksalaiset alppihiihtäjät Luokka:Vuonna 1987 syntyneet Luokka:Elävät henkilöt
Michaël Ciani

Michaël Ciani (s. 6. huhtikuuta 1984 Pariisi, Ranska) on ranskalainen jalkapalloilija. Hän on kotimaansa lisäksi pelannut muun muassa Italiassa Lazion joukkueessa ja viimeksi Yhdysvalloissa LA Galaxyssa. Hän on pelipaikaltaan keskuspuolustaja. == Ura == Ciani aloitti uransa vuonna 2002 Ranskan neljänneksi korkeimmalla sarjatasolla pelanneesta Racing Club Parisista. Yhden kauden jälkeen hän siirtyi belgialaiseen Charleroihin. Vuonna 2004 hän palasi takaisin Ranskaan, tällä kertaa Auxerreen. Auxerressa ensiesiintyminen jäi kuitenkin tekemättä, ja näin hän pelasi kaksi seuraavaa kautta lainalla Sedanissa ja Lorientissa. 28\. heinäkuuta 2009 hän siirtyi Bordeauxiin kolmivuotisella sopimuksella. 27\. elokuuta 2012 hän siirtyi Lazioon vuoteen 2016 ulottuvalla sopimuksella. == Aiheesta muualla == * Cianin tilastot LFP.fr -sivustolla Luokka:Ranskalaiset jalkapalloilijat Luokka:Vuonna 1984 syntyneet Luokka:Elävät henkilöt
Zarzman luostari

Zarzman Kristuksen kirkastumisen luostari () on keskiaikainen georgialaisortodoksinen luostari Zarzman kylässä Adigenin piirikunnassa Samtskhe-Džavakhetin hallintoalueella Georgian lounaisosassa. Zarzman luostari sijaitsee Kvabliani-joen metsäisessä laaksossa 30 kilometriä Akhaltsikhen kaupungista länteen. Luostariin kuuluu useita rakennuksia, joista huomattavin on kupolikirkko kellotorneineen. Kirkko on yksi Georgian suurimmista. Ensimmäisen kirkon paikalle rakensi todennäköisesti 700-luvulla Serapion- niminen munkki, jonka elämästä kerrotaan Basil Zarzmalaisen hagiografisessa romaanissa. Kirjan mukaan aatelismies Giorgi Tšortšaneli antoi luostarille suuren lahjoituksen, johon kuului kyliä ja kartanoita. Nykyinen rakennus on kuitenkin valmistunut 1300-luvun alussa. Sen rakentamista rahoitti Samtskhen ruhtinas ja korkea-arvoinen virkamies Beka I, joka kuului Džaqeli-sukuun. Aiemmasta luostarista on säilynyt 900-luvun lopulla laadittu kaiverrus kappelin sisäänkäynnillä. Siinä kerrotaan, kuinka georgialaiset aateliset antoivat sotilaallista apua Bysantin keisari Basileios II:lle kapinoivaa kenraalia Bardas Sklerosta vastaan vuonna 979. Vuonna 1544 luostaria korjasivat sen uudet suojelijat, Khursidze-suku. Kirkon julkisivut on runsaasti koristeltu ja sen sisäosa on peitetty seinämaalauksin. Uskonnollisten seinämaalausten lisäksi kirkossa on myös useita Džaqeli-suvun jäseniä esittäviä 1300-luvun muotokuvia ja ajan henkilöiden kuvia 1500-luvulta. Sen jälkeen kun osmanit valtasivat alueet 1500-luvun loppupuolella, luostari hylättiin ja se oli käyttämättömänä aina 1900-luvun alkuun saakka, jolloin se jälleenrakennettiin. Entisöinnissä kuitenkin hävisi joitakin luostarin ainutlaatuisia piirteitä. Nykyisin luostari on toiminnassa, ja siellä asuu munkkeja. Se on myös pyhiinvaellus- ja matkailukohde. Saman piirikunnan alueella lähellä Abastumania sijaitsee pienempi kopio Zarzman kirkosta, Akhali Zarzma ("Uusi Zarzma"). Sen tilasi Venäjän keisariperheen jäsen Georgi Aleksandrovitš Romanov Tbilisissä toimeelta arkkitehdilta Otto Jacob Simonsilta. Kirkko rakennettiin 1899–1902, ja keskiaikainen georgialainen arkkitehtuuri yhdistyy siinä ajan uuteen suunniteluun. Sen sisäosan koristeli seinämaalauksin venäläinen taidemaalari Mihail Nesterov. == Lähteet == == Aiheesta muualla == *Zarzman luostarin internetsivut Luokka:Georgian luostarit Luokka:Ortodoksiset luostarit Luokka:Samtskhe- Džavakheti
MALT-lymfooma

MALT-lymfooma on harvinainen syöpätyyppi, lymfooma. Non-Hodgkinin lymfoomista niitä on vain kahdeksan prosenttiaMucosa-associated Lymphoid Tissue (MALT) Lymphoma . Usein tauti esiintyy mahalaukussa, jolloin sen syntyyn vaikuttaa tavallisesti helikobakteeri.MALT Lymphoma MALT-lymfooma voidaan parantaa tuhoamalla bakteeri antibiootein. Kyseessä onkin ensimmäinen syöpä, jonka hoidossa turvaudutaan antibiootteihin.Syövänhoidon lääkekulut nousussa Tyypillisimmin tautiin sairastuvat yli 50-vuotiaat miehet.CancerHelp UK: The most common types of non Hodgkin's lymphoma == Lähteet == Luokka:Lymfoomat
Siivotaan, siivotaan

Siivotaan, siivotaan on vuosina 1991–1992 MTV:llä lähetetty suomalainen sketsejä ja musiikkia sisältävä viihdeohjelma. Sarjan käsikirjoitti Pertti Reponen ja ohjasi Heikki Harma. Ohjelmaa esitettiin kerran kuukaudessa aluksi maanantaisin 19.30-20.30, myöhemmin lauantai-iltaisin. ”Kaikkien roskaohjelmien äiti. Puhdasta jälkeä niille, jotka rakastavat roskaa.” oli ohjelman mainosteksti. ==Näyttelijät== * Heikki Kinnunen * Kristiina Elstelä * Santeri Kinnunen * Katariina Kaitue * Samuli Edelmann Luokka:1990-luvun suomalaiset sketsisarjat
Uno Wikström

Uno Leopold Wikström (24. lokakuuta 1897 Helsinki – 19. tammikuuta 1949)Uno Vikströmin Kansaneläkelaitoksen-henkilökortti Astia-tietokanta. Viitattu 21.2.2018. oli suomalainen näyttelijä. Uransa varrella hän näytteli useissa teattereissa, muun muassa Suomen Kansallisteatterissa. Lisäksi hän oli mukana kymmenessä elokuvassa vuosina 1936–1948. ==Elämä ja ura== Wikströmin vanhemmat olivat kirkkovahtimestari Gustaf Adolf Wikström ja Vilhelmina Lundqvist. Kansakoulun jälkeen Wikström opiskeli reaalilyseossa. Hän työskenteli ensin konttorialalla. Näyttämötaidetta hän opiskeli muun muassa Axel Ahlbergin opastuksella. Wikström aloitti näyttelijänuransa Koiton Näyttämöllä vuonna 1915. Hän työskenteli siellä kevääseen 1918. Kausina 1918–1919 ja 1921–1922 hän näytteli Kansan Näyttämöllä ja kaudella 1920–1921 Suomen Kansallisteatterissa. Wikströmin ura jatkui 1922–1924 Tampereen Työväen Teatterissa, josta hän siirtyi Viipuriin. Vuosina 1924–1927 hän oli kiinnitettynä Viipurin Näyttämölle ja 1927–1930 Viipurin Työväen Teatteriin. 1930-luvulla Wikström näytteli Viipurin kaupunginteatterissa. Keväällä 1939 hän näytteli Aarnea kappaleessa Niskavuoren leipä vastanäyttelijänään Rauni Luoma.Ilon ja murheen näyttämöllä, sivu 262 Ura Viipurissa katkesi toiseen maailmansotaan. Vuosina 1945–1947 Wikström toimi Kuopion Yhteisteatterin johtajana. Kuopiosta hän siirtyi Kansallisteatteriin, jossa hänen päätyönsä oli nimiosa William Shakespearen Othellossa.Suomen Kansallisteatteri 1917/1950, sivu 514 Uno Wikströmin näyttämötehtäviin kuuluivat muun muassa Klaus Kurki (kappaleessa Elinan surma) Aksel (Sylvi) ja Johannes (Anna Liisa). Lisäksi hän ohjasi näytelmiä, kuten Juhani Tervapään kappaleen Vastamyrkky marraskuussa 1939. Näytelmää ehdittiin esittää vain kahdesti ennen talvisodan alkua.Ilon ja murheen näyttämöllä, sivu 91 Wikström näytteli kaikkiaan kymmenessä elokuvassa. Hänen valkokangasuransa alkoi päällikön roolilla Risto Orkon elokuvassa VMV 6 vuonna 1936. Klassikkoelokuvassa Kulkurin valssi hänellä oli ruhtinas Avertsejevin osa. Wikström avioitui näyttelijä Irma Meriluodon kanssa vuonna 1925. Viipurin vuosinaan hän tapasi näyttelijä Rauni Luoman. Wikström ja Luoma vihittiin heinäkuussa 1939. Pariskunnalle syntyi poika, Matti Marius, syyskuussa 1939. Liitto päättyi eroon 1941, ja Wikström avioitui uudelleen Irma Meriluodon kanssa. Hän oli saattanut entisen vaimonsa raskaaksi ollessaan vielä aviossa Luoman kanssa.Ilon ja murheen näyttämöllä, sivu 97 Liitosta syntyi tytär, Irmeli Leopoldine, 1940. ==Filmografia== *VMV 6 (1936) *Yövartija vain... (1940) *Totinen torvensoittaja (1941) *Täysosuma (1941) *Suomisen perhe (1941) *Poikamies-pappa (1941) *Kulkurin valssi (1941) *Kaivopuiston kaunis Regina (1941) *Koskenkylän laulu (1947) *Ruusu ja kulkuri (1948) ==Lähteet== *Koskimies, Rafael: Suomen Kansallisteatteri 1917/1950. Kustannusosakeyhtiö Otava 1972. *Luoma, Rauni: Ilon ja murheen näyttämöllä. WSOY 1986, ISBN 9510138290 *Elonet ===Viitteet=== ==Aiheesta muualla== * *Pohjois-Savon muisti.fi Luokka:Suomalaiset teatterinäyttelijät Luokka:Kuopion kaupunginteatterin johtajat Luokka:Vuonna 1897 syntyneet Luokka:Vuonna 1949 kuolleet
Petri Toivonen

Petri Toivonen (s. 8. syyskuuta 1966 Helsinki) on entinen suomalainen jalkapalloilija. Hän oli pelipaikaltaan hyökkääjä. Toivonen edusti Veikkausliigassa FC Jazzia, FF Jaroa, FC Kuusysiä ja Turun Palloseuraa, pelaten 79 ottelua ja tehden kymmenen maalia. Suomen mestaruuden Toivonen voitti vuonna 1993 FC Jazzissa. Musan Salamassa hän on toiminut pelaajana, valmentajana ja urheilutoimenjohtajana. ==Lähteet== Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1966 syntyneet Luokka:Elävät henkilöt
Siilinjärven linja-autoasema

Siilinjärven linja-autoasema on linja-autoasema Siilinjärven keskustassa Toritien, kantatie 75:n ja Kasurilantien välissä. Samassa rakennuksessa on toiminut muun muassa pizzeria. Linja-autoaseman tontin ja sen läheisen kuntakeskuksen rakennuskanta on muuttumassa 2020-luvulla voimakkaasti uudisrakentamisen vuoksi. Linja-autoaseman tontille rakennetaan K-kaupan vähittäismyymälä ja asuinkerrostaloja. Naapurustoon on valmistui jo syksyllä 2022 uusi Siilinjärven terveyskeskus. Siilinjärven vanha kunnantalo on tarkoitus purkaa; uuden rakentamisesta ei ole päätöstä. == Lähteet == == Aihesta muualla== * Matkahuollon reittiopas: Siilinjärvi linja-autoasema (matkahuolto.fi) * Vilkku (aikataulut): 31, 32, 35 Siilinjärvi - Kuopio (ja Kuopio - Siilinjärvi) (kuopio.fi) Linja-autoasema Luokka:Suomen linja- autoasemat Luokka:Siilinjärven liikenne
Óscar Cardozo

Óscar René Cardozo (s. 20. toukokuuta 1983 Juan Eulogio Estigarribia, Paraguay) on paraguaylainen jalkapalloilija. Hän edustaa paraguaylaista Club Libertadia ja on pelipaikaltaan hyökkääjä. == Ura == === Seurajoukkue === Cardozo edusti Club 24 de Juniota ja 3 de Febreroa ennen siirtymistään vuonna 2005 Club Nacionaliin, jossa hän nousi nopeasti joukkueensa parhaaksi maalintekijäksi. Cardozo siirtyi argentiinalaiseen Newell's Old Boysiin kauden 2006–2007 toisella puoliskolla, kun hän oli laukonut yhteensä 17 maalia Nacionalille Paraguayn pääsarjassa. Siirtosumma oli 1,2 miljoonaa dollaria. Hänen maatoverinsa Diego Gavilán, Santiago Salcedo ja Justo Villar pelasivat myös tuolloin Newell's Old Boysissa. Kausi sujui Cardozon osalta hyvin, ja niin hänet äänestettiin vuoden 2006 Paraguayn jalkapalloilijaksi. 21\. kesäkuuta 2007 Cardozo siirtyi portugalilaiseen Benficaan noin 11,1 miljoonan euron siirtosummalla.Paraguayan striker Cardozo joins Benfica ESPN. Viitattu 24.10.2009. Hän on joukkueen historian toiseksi kallein hankinta, kun vuonna 2001 lissabonilaiset maksoivat Simãosta 13 miljoonaa euroa. Ensimmäisellä kaudellaan Benficassa, Cardozo teki 29 ottelussa 13 maalia. Kausi 2009–2010 on käynnistyi Cardozon osalta hyvin, hän teki ensimmäisissä 10 ottelussa 8 maalia. 31. elokuuta 2009 syntyi hattutemppu ottelussa Vitória Setúbalia vastaan, jonka Benfica lopulta murskasi luvuin 8–1.Benfica aplica goleada das antigas (8-1) ao V. Setúbal abola.pt. Viitattu 24.10.2009. Eurooppa-liigan ottelussa 22. lokakuuta 2009 Evertonia vastaan, Cardozo teki 2 minuutissa 2 maalia. Ottelu päättyi lopulta Benfican selvään voittoon 5–0.Benfica 5-0 Everton BBC. Viitattu 24.10.2009.Five-star Benfica batter Everton ESPN. Viitattu 24.10.2009. Cardozon kauden toinen hattutemppu syntyi ottelussa Nacionalia vastaan, jonka Benfica voitti 6–1. 6. joulukuuta 2009 syntyi jo kauden kolmas hattutemppu ottelussa Académica de Coimbraa vastaan. Hän voitti kauden päätteeksi sarjan maalikuninkuuden 26 osumallaan, joka muodosti kauden kokonaismääräksi 38 maalia kaikki kilpailut mukaan lukien. === Maajoukkue === Cardozo teki ensiesiintymisensä Paraguayn maajoukkueessa 5. kesäkuuta 2007 pelatussa ystävyysottelussa Meksikoa vastaan. Hän teki samaisessa ottelussa myös ensimmäisen maalinsa. Hän on ollut maajoukkueen mukana vuoden 2007 Copa Américassa sekä vuoden 2010 MM-kilpailuissa. Hän on pelannut kaikkiaan 51 maaottelua ja tehnyt niissä kymmenen maalia. == Lähteet == == Aiheesta muualla == * Cardozon esittely PortuGOAL-sivustolla * Cardozon tilastot National Football Teams -sivustolla Luokka:Paraguaylaiset jalkapalloilijat Luokka:Vuonna 1983 syntyneet Luokka:Elävät henkilöt
Yökyö-peli

Yökyö-peli on vuosina 1984–1985 esitetty MTV:n tuottama suomalainen viihdeohjelma. Ohjelma lähetettiin lauantai-iltaisin suorana kahdessa osassa, ennen ja jälkeen Kymmenen uutisten, ja sen juontajana toimi Pekka Karhuvaara. Kuhunkin ohjelmaan kutsuttiin julkkisvieras, jolle ei etukäteen kerrottu mitä hänen päänmenokseen oli suunniteltu. Julkkisvieraina nähtiin muun muassa uskoon tullut laulaja-näyttelijä Viktor Klimenko, eduskunnasta pudonnut keskustapoliitikko Johannes Virolainen ja radikaali teatteriohjaaja Jouko Turkka, joka pantiin muun muassa keskustelemaan konservatiivi Raimo Ilaskiven kanssa, laulamaan ja pelaamaan rahapeliautomaattia. Vieraita usein imitoivat heidän edessään Jukka Puotila ja Jussi Parviainen. Muita vakioesiintyjiä olivat Ulla Tapaninen ja Sanna-Kaisa Palo. Helsingin Sanomien televisiokriitikko Jukka Kajava piti syksyllä 1984 Jussi Parviaisen ja Seppo Ahdin käsikirjoittamaa uutta viihdeohjelmaa lupaavana yrityksenä tehdä häikäilemätöntä viihdettä. Hän kehui MTV:n rohkeutta tehdä näin pitkää ja riskialtista suoraa lähetystä mutta varoitteli liiasta teatterialan sisäpiirihuumorin käytöstä. Puolta vuotta myöhemmin Kajava ja Ilse Rautio kirjoittivat Yökyö-pelin muuttuneen yhä enemmän pelkäksi provosoivaksi keskusteluohjelmaksi, kun peliautomaatit ja muut toimimattomat osiot oli vähin äänin siirretty syrjään: ”Yökyö-peli toimii, jos juontaja saa alkeellisenkaan kontaktin vieraaseen. Ja jos vieras ylipäänsä on kiinnostava.” == Näyttelijät == * Jukka Puotila * Jussi Parviainen * Ulla Tapaninen * Sanna-Kaisa Palo == Lähteet == == Aiheesta muualla == * Jukka Annala:Toopelivisio, (Teos, 2006). Luokka:Viihdeohjelmat Luokka:1980-luvun suomalaiset sketsisarjat Luokka:MTV:n tuottamat televisio-ohjelmat
MX vs ATV Reflex

MX vs ATV Reflex on Rainbow Studiosin kehittämä ja THQ:n julkaisema ajopeli. Peli on julkaistu vuonna Nintendo DS:lle, PlayStation 3:lle, Windowsille ja Xbox 360:lle. == Vastaanotto == Peli on saanut Gamereactorin arvostelussa arvosanaksi 7/10. == Lähteet == == Aiheesta muualla == * * Luokka:Vuoden 2009 videopelit Luokka:Ajopelit Luokka:Nintendo DS -pelit Luokka:PlayStation 3 -pelit Luokka:Windows-pelit Luokka:Xbox 360 -pelit
Lehtijalkaiset

Lehtijalkaiset (Anostraca) on kidusjalkaisten luokkaan (Branchiopoda) kuuluva äyriäislahko. Toisin kuin muilla kidusjalkaisilla, lehtijalkaisilla ei ole ruumiin etuosaa suojaavaa selkäkilpeä (carapax). Ruumis on selvästi jakautunut etu-, keski- ja takaruumiiseen. Lehtijalkaiset ovat yleensä suhteellisen suuria, 1–2 cm, enimmillään 15 cm. Niillä on varrelliset verkkosilmät ja lisäksi päälaella naupliussilmä. Keskiruumiissa on yleensä 11 jaoketta, joissa kaikissa on samanlaiset yksinkertaiset lehtijalat. Takaruumis on yksinkertaisen lieriömäinen ja sen päättää telson. Sukupuolet ovat erilliset. Naaras kantaa munia keskiruumiin kahden viimeisen jaokkeen alla olevassa hautomataskussa. Lehtijalkaiset elävät tyypillisesti tilapäisympäristöissä, kuten ajoittain kuivuvissa sade- tai sulamisvesilammikoissa tai suolajärvissä. Kuivan kauden yli ne selviävät kovakuorisina lepomunina, kystoina, jotka ovat itse asiassa jo kehityksensä aloittaneita alkioita. Ne heräävät henkiin noin 30 tunnin kuluttua veteen jouduttuaan. Munat leviävät helposti sekä tuulen että eläinten mukana. Ryhmän tunnetuimpia edustajia ovat suolalehtijalkaiset (Artemia-suku), erityisesti Artemia salina, jotka luonnossa elävät hypersuolaisissa järvissä. Näiden lajien lepomunia myydään kasvatettavaksi mm. akvaariokalojen ruoaksi. Lehtijalkaiset ovat kidusjalkaisten Sarsostraca- alaluokan ainoa nykyisin elävä lahko. == Suomen lehtijalkaiset == Suomesta tunnetaan kaksi lehtijalkaislajia, ruijanlehtijalkainen Polyartemia forcipata ja pohjanlehtijalkainen Branchinecta paludosa. Molempia on Suomessa tavattu vain Lapin perukoilta. Skandinavian vuoristossa niiden levinneisyys ulottuu etelämmäksi.GBIF distribution maps: Polyartemia forcipata, Branchinecta paludosa ==Lähteet== Luokka:Kidusjalkaiset
Donewell Yobe

Donewell Yobe (s. 24. elokuuta 1983) on sambialainen jalkapalloilija. Pelipaikaltaan hän on hyökkääjä. Hänen sambialainen seuransa oli ZESCO United F.C., jossa hän voitti maansa mestaruuden kaudella 2007. Kaudella 2009 hän oli ykkösen toiseksi paras maalintekijä 14 maalilla AC Oulun noustessa Veikkausliigaan. Veikkausliigakautena 2010 hän teki alkukaudesta vaihtopelaajana maaleja. Pelipaikka oli ylempi keskikenttäpelaaja. Yobe ja hänen veljensä Dominic tuomittiin toukokuussa 2011 seitsemän kuukauden ehdolliseen vankeuteen heidän ottattuaan vedonlyöntihuijarilta 50 000 euron lahjuksen syyskuussa 2010 pelatun TPS-AC Oulu-ottelun tulokseen vaikuttamisesta. Suomen Palloliiton (SPL) kurinpitovaliokunta ja Kansainvälisen jalkapalloliiton (FIFA) kurinpitovaliokunta määräsivät Dominic ja Donewell Yobelle määräaikaisen kahden vuoden peli- ja toimitsijakiellon, joka kattaa kaikki kansalliset ja kansainväliset, sekä muut viralliset ottelutapahtumat maailmanlaajuisesti. Pelikielto katsotaan alkaneeksi 6.4.2011. == Lähteet == Luokka:Sambialaiset jalkapalloilijat Luokka:Vuonna 1983 syntyneet Luokka:Elävät henkilöt
Edison Miranda

Edison Miranda (s. 7. tammikuuta 1981) on ylemmässä keskisarjassa otteleva kolumbialainen nyrkkeilijä. == Aikaisemmat vuodet == Edison Mirandan murrosikäinen äiti hylkäsi tämän hänen ollessaan vasta kuukauden ikäinen.http://www.boxing.fi/sivu.php?lid=383 Perhetutut ottivat Mirandan hoiviinsa, mutta kohtelu oli julmaa. Mirandaa pahoinpideltiin jatkuvasti ja hän joutui pikkupoikana työskentelemään pellolla. Yhdeksänvuotiaana Miranda pakeni perhetuttujen luota ja matkusti toiselle puolelle Kolumbiaa etsiäkseen äitinsä. Äidillä oli uusi perhe ja näin Miranda tuli hylätyksi toistamiseen. Miranda päätyi elämään Buenaventuran kadulla kieltäydyttyään palaamasta häntä kaltoin kohdelleen perheen luokse. 14-vuotiaana Miranda muutti Barranguillaan, missä hän elätti itsensä työskentelemällä muun muassa teurastajana. 16-vuotiaana Miranda löysi nyrkkeilyn ja laji vei nuoren miehen mukanaan. Kaikesta huolimatta Miranda oli koditon treenaten päivät nyrkkeilysalilla ja nukkuen yöt kaduilla. == Ammattilaisura == Ammattiuran Miranda aloitti 20-vuotiaana. Nuorukaisen ura kulki voittoisasti mutta rahat päätyivät muille. Pettyneenä Miranda muutti Dominikaaniseen tasavaltaan jossa havaitsi saman kaavan toistuvan. Uransa alkuvuodet Miranda voitti nimettömiä iskijöitä päästen lopulta IBF liiton mestaruusotteluun Arthur Abrahamia vastaan. Ottelussa Mirandalta vähennettiin pisteitä puskemisesta ja vyön alle lyömisestä.http://www.boxrec.com/media/index.php?title=Fight:1126693 Miranda hävisi ottelun kaikin tuomariäänin. Kahden kevyemmän ottelun jälkeen Miransa pääsi WBC liiton karsintaotteluun Kelly Pavlikia vastaan mutta hävisi seitsemännessä erässä teknisellä tyrmäyksellä. Tämän jälkeen Miranda voitti kaksi helpompaa vastustajaa jonka jälkeen pääsi kohtaamaan Abrahamin uudelleen. Ottelussa oli 166 lbs painoraja jonka vuoksi IBF liiton vyö ei ollut ottelun panoksena. Miranda hävisi ottelun teknisellä tyrmäyksellä neljännessä erässä. == Lähteet == Luokka:Kolumbialaiset nyrkkeilijät Luokka:Vuonna 1981 syntyneet Luokka:Elävät henkilöt
Apteekin Salmiakki

Apteekin Salmiakki on Haganolin vuodesta 1951 valmistama salmiakkimakeinen, jota myydään 15 gramman rasioissa, kuuden rasian lahjapakkauksena sekä mixerinä. Apteekin Salmiakin alkuperäistä reseptiä käytetään yhä. == Lähteet == * Haganolin kotisivut Luokka:Suomalaiset makeismerkit
Thános Mikroútsikos

Thános Mikroútsikos () (13. huhtikuuta 1947 Patras, Kreikka – 28. joulukuuta 2019)«Έφυγε» ο σπουδαίος Θάνος Μικρούτσικος oli kreikkalainen säveltäjä ja poliitikko. Hän toimi Kreikan kulttuuriministerinä vuosina 1994–1996 sekä vaikutti maansa politiikassa 1960-luvun lopulta lähtien sosialidemokraattisen Pasokin riveissä. Hänen veljensä on säveltäjä, laulaja ja televisiojuontaja Andréas Mikroútsikos. == Musiikkiura == Mikroútsikos aloitti musiikkiopinnot lapsuudessaan ja opiskeli pianonsoittoa ja musiikkiteoriaa Patraksen filharmonisessa seurassa. Helleenisessä konservatoriossa () Mikroútsikos opiskeli sävellystä. Hän valmistui sittemmin Ateenan yliopiston matemaattisesta tiedekunnasta. Ollessaan 21-vuotias Mikroútsikos aloitti sävellysuransa. Hän sävelsi muun muassa sinfoniamusiikkia, elektronista musiikkia, oopperoita, teatterimusiikkia ja kamarimusiikkia. Mikroútsikos oli 27 vuoden ikään tullessaan säveltänyt noin 500 laulua ja levyttänyt 30 CD:tä ja LP:tä. Mikroútsikos sävelsi myös muun muassa musiikin neljään elokuvaan ja kymmeniin eri puolilla maailmaa esitettäviin teatteriesityksiin. Mikroútsikos konsertoi satoja kertoja kotimaassaan ja useissa muissa maissa ympäri maailmaa. Lisäksi hän esiintyi kymmenillä kansainvälisillä musiikkifestivaaleilla. Mikroútsikos toimi vuosina 1986–1990 perustamansa Patraksen kansainvälisen festivaalin taiteellisena johtajana. == Politiittinen ura == Mikroútsikos vaikutti Kreikan politiikassa 1960-luvulta lähtien. Vuosina 1967–1974 Kreikkaa hallitsi sotilasjuntta, joka vainosi Mikroútsikosta tämän ideoiden ja toiminnan vuoksi. Juntan romahdettua hän jatkoi politiikassa aktiivisesti. Hän nousi Kreikan kulttuuriministeriksi hallituspuolue PASOKin riveistä 16. maaliskuuta 1994 entisen kulttuuriministeri Melína Merkoúrin kuoltua. Mikroútsikos toimi ministerinä tammikuuhun 1996 saakka. == Lähteet == == Aiheesta muualla == * Mikroútsikoksen kotisivut Luokka:Kreikan ministerit Luokka:Kreikan kulttuuriministerit Luokka:Kreikkalaiset säveltäjät Luokka:Vuonna 1947 syntyneet Luokka:Vuonna 2019 kuolleet
Georg von Wendt

Georg Willehad von Wendt (21. maaliskuuta 1876 Helsinki – 17. toukokuuta 1954 Helsinki) oli suomalainen professori ja poliitikko, joka vaikutti RKP:n sisäisessä ryhmittymässä, Ruotsalaisessa Vasemmistossa. Hänen vanhempansa olivat eversti Fredrik Willehad von Wendt ja Fanny Elisabeth von Born. Hänen veljiään olivat toimittaja ja kirjailija Ernst von Wendt ja asianajaja Carl von Wendt. Von Wendt valmistui lääketieteen tohtoriksi Helsingissä 1905 ja filosofian tohtoriksi fysiologian alalta Leipzigin yliopistosta 1908. Hän toimi Helsingin yliopistossa kotieläintieteen professorina 1910–1943. Von Wendt toimi politiikassa sukunsa edustajana säätyvaltiopäivillä 1904–1905 ja 1905–1906. Eduskuntaan von Wendt tuli valituksi maaliskuussa 1919. Hän oli siellä yhden kauden, syksyyn 1922. Von Wendt oli myös valitsijamiehenä vuoden 1925 presidentinvaaleissa. Hän oli Helsingin kaupunginvaltuustossa 1919–1921 ja 1937–1943. Vuonna 1949 von Wendt julkaisi muistelmanssa Ur min levnads bokfilm. Georg von Wendtin puolisona oli vuodesta 1903 kuolemaan saakka Naima Emilia Augusta Gummerus. Heidän tyttäriään olivat näyttelijä Dorle von Wendt, eläinsuojeluaktiivi Juliana von Wendt ja kirjailija Barbara Winckelmann. Von Wendt oli innokas valokuvauksen harrastaja, ja hän otti vuonna 1938 ystävästään Jean Sibeliuksesta muutamia värivalokuvia. Nämä ovat tiettävästi ainoat värikuvat, joita säveltäjästä on koskaan otettu.Erik Tawaststjerna: Sibelius, s. 308. Toimittanut Erik T. Tawaststjerna. Helsinki: Otava, 1997. ISBN 951-1-14231-3. ==Lähteet== * * === Viitteet === Luokka:Suomen ruotsalaisen kansanpuolueen poliitikot Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Kansanedustajat Luokka:Helsingin kaupunginvaltuutetut Luokka:Vaasan läänin eteläinen vaalipiiri Luokka:Helsingin yliopiston professorit Luokka:Keisarillisen Aleksanterin-Yliopiston professorit Luokka:Suomalaiset professorit Luokka:Suomalaiset fysiologit Luokka:Suomalaiset maataloustieteilijät Luokka:Vuonna 1876 syntyneet Luokka:Vuonna 1954 kuolleet
Georg Schauman

Georg Carl August Schauman (14. syyskuuta 1870 Helsinki – 6. lokakuuta 1930 Helsinki) oli suomalainen filosofian tohtori (1911), ylikirjastonhoitaja ja poliitikko, joka vaikutti RKP:n sisäisessä ryhmittymässä, Ruotsalaisessa Vasemmistossa. ==Henkilöhistoria== Schaumanin vanhemmat olivat olivat päätoimittaja, filosofian maisteri Josef August Schauman ja Maria Amalia Kuhlman. Hänen puolisonsa oli vuodesta 1915 kuolemaan saakka Agnes Aline Sofie de la Chapelle. Schauman toimi Helsingin yliopiston kirjastossa vt. amanuenssina 1889–1893, amanuenssina 1893–1914, kirjastonhoitajana 1914–1918 ja ylikirjastonhoitajana 1918–1930. Hän oli Suomen tieteellisten seurain kirjastonhoitaja 1905–1914 ja Helsingin yliopiston kansantaloustieteen historian dosentti 1913–1914. Schauman oli sukunsa edustaja aatelissäädyssä säätyvaltiopäivillä 1897, 1899, 1900, 1904–1905 ja 1905–1906. Eduskuntaan hänen valittiin ensi kerran 1919. Siellä hän istui kuolemaansa saakka, vuoteen 1930, minä aikana hän ehti olla tarkastusvaliokunnan puheenjohtaja 1921–1922 sekä 1927–1928 ja ulkoasiainvaliokunnan johdossa 1928–1930. Vuoden 1918 hallitusmuotokiistassa Schauman oli merkittävin tasavaltaa kannattanut RKP:n poliitikko – muun puolueen ollessa lähes yksimielisesti monarkian kannalla – ja hän kirjoitti vuonna 1924 aihetta käsitelleen kirjan Valtiomuototaistelu Suomessa 1918 : tosiasioita, mietelmiä ja muistoja. Schauman oli Suomen Matkailijayhdistyksen keskushallituksen jäsen 1893–1905 ja Prometheus-seuran varapuheenjohtaja vuodesta 1906. == Teoksia == * Biografiska undersökningar om Anders Chydenius. 1908 * Studier i frihetstidens nationalekonomiska litteratur, väitöskirja. 1910 * Kulturhistoriska och andra uppsatser. 1912 * Om förvaltningen af offentliga forskarbibliotek. 1913 * Kampen om statsskicket i Finland. 1924 == Lähteet == * Wikiaineisto : Kuka kukin oli 1961 ==Aiheesta muualla== * Biografiskt lexikon för Finland * * Kansallisbiografian artikkeli (maksullinen) Luokka:Kansanedustajat Luokka:Suomen ruotsalaisen kansanpuolueen poliitikot Luokka:Uudenmaan vaalipiiri Luokka:Suomalaiset kirjastonjohtajat‎ Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1870 syntyneet Luokka:Vuonna 1930 kuolleet